बृज होली महोत्सव में होगी विदेशी सैलानियों से रस्साकशी
पर्यटनविभाग एवं जिला प्रशासन की ओर से ब्रज होली महोत्सव 7 8 मार्च को आयोजित किया जाएगा। इस दौरान भरतपुर, डीग एवं कामां में कार्यक्रम आयोजित किए जाएंगे। लोहागढ़ स्टेडियम में 7 मार्च को विदेशी सैलानियों से स्थानीय लोगों की रस्साकशी प्रतियोगिता होगी। इसके अलावा 8 मार्च को एमएसजे कालेज ग्राउंड में मेगा इवनिंग कन्सर्ट का आयोजन होगा। इस कार्यक्रम में बालीवुड के मशहूर कुमार सानू प्रस्तुति देंगे। इस संबंध में तैयारी बैठक जिला कलेक्टर डॉ. एनके गुप्ता की अध्यक्षता में हुई। इस मौके पर जिला कलेक्टर ने डीग जल महलों में आयोजित कार्यक्रमों की वीडियो ग्राफी वाच टावर एवं ड्रोन से कराने को कहा। महोत्सव कार्यक्रमों से जुडे़ विभागों के अधिकारी बिना पूर्व स्वीकृति के अपना मुख्यालय नहीं छोड़ने तथा मेला स्थलों पर व्यापक पुलिस जाब्ते की तैनाती रखने के निर्देश दिए। नगर निगम, नगर पालिकाओं चिकित्सा विभाग को सफाई, फायर बिग्रेड एवं एम्बुलेंस की व्यवस्था करने के निर्देश दिए। शांति एवं कानून व्यवस्था के लिए अतिरिक्त जिला मजिस्ट्रेट शहर भरतपुर, डीग के लिए अतिरिक्त जिला मजिस्ट्रेट डीग एवं कामां के लिए उपखण्ड अधिकारी कामां को समन्वयक एवं नोडल अधिकारी नियुक्त किया है। इसके अलावा उपखण्ड मजिस्ट्रेट एवं तहसीलदारों को कानून व्यवस्था बनाए रखने के निर्देश दिए हैं।
डीग में चलेंगे रंगीन फव्वारे
ब्रजमहोत्सव के तहत 7 मार्च को डीग के प्रख्यात जल महलों में रंगीन फव्वारे चलेंगे। जल महलों में दोपहर 1 बजे पर्यटन विभाग के कलाकार सांस्कृतिक कार्यक्रमों की प्रस्तुति देंगे। शाम 4 बजे रंगीन फव्वारे चलाए जाएंगे। शाम 7 बजे कृष्ण नृत्य नाटिका का आयोजन किया जाएगा। इसके अलावा सुबह 7 बजे केवलादेव राष्ट्रीय पक्षी उद्यान में नेचर वाक, फोटो प्रदर्शनी का आयोजन होगा। सुबह 11 बजे लोहागढ़ स्टेडियम में खेलकूद प्रतियोगिता होगी, जिसमें विदेशी सैलानियों और स्थानीय लोगों के बीच रस्साकशी प्रतियोगिता होगी। इसके अलावा कबड्डी एवं क्रिकेट प्रतियोगिता होगी। इसके अलावा 8 मार्च को शाम 7 बजे एमएसजे कॉलेज ग्राउंड में मेगा इवनिंग कन्सर्ट का आयोजन होगा। इस कार्यक्रम में बालीवुड के मशहूर कुमार शानू प्रस्तुति देंगे। इस दिन कामां में सुबह 9 बजे से दोपहर 1 बजे तक गोकुल चंद्रमा जी, मदनमोहनजी तथा राधा बल्लभ मंदिर में गुलाल होली, दूध-दही एवं लड्डू होली का आयोजन किया जाएगा। दोपहर 3 बजे से लठ्ठ मार एवं फूल होली होगी। साथ ही दोपहर एक बजे गोपीनाथ मंदिर से शोभायात्रा निकाली जाएगी। शाम 7 बजे से कोट ऊपर स्टेडियम में सांस्कृतिक कार्यक्रम एवं आतिशबाजी का भी आयोजन होगा।
hin_Deva hin_Deva hin_Deva hin_Deva